Brasilië se hoenderboere moet ondersoek word - ProAgri
Noordwes is lekker naby vir jag, berig Pot-Shot
Nuwe minimumlone bekend vir 2018
Sheep farming made easy
CEO of a US Fortune 500 company, Martin Richenhagen opens AGCO Africa Headquarters in Johannesburg
Brasilië se hoenderboere moet ondersoek word
by spesialisskrywer 7th December 2017, 9:05 am 49 Views Comments Off on Brasilië se hoenderboere moet ondersoek word
Die Suid-Afrikaanse Pluimveevereniging (SAPA) is baie bekommerd oor die onlangse verslag wat die gruwelike werksomstandighede, wat aan slawe-arbeid grens, by sommige Brasiliaanse pluimveeprodusente identifiseer.
Die Amerikaanse Instituut vir Landbou en Handelsbeleid sê slawerny is endemies tot die Brasiliaanse pluimveesektor. As die verslag reg is dui dit op onaanvaarbaare werkstoestande by geriewe wat baie hoendervleis aan Suid-Afrika verskaf.
Brasilië is die wêreld se grootste hoendervleisprodusent en die hoofbron van hoendervleisinvoere na Suid-Afrika. Hierdie invoere sluit meganies ontbeende vleis, waarvan Brasilië al lankal ‘n verskaffer vir SA is, en nou ook bevrore hoenderstukke in, want die invoere vanaf die Europese Unie was beperk weens voëlgriep.
SAPA gaan die Suid-Afrikaanse regering versoek om dringend kommentaar hieroor by Brasilië te kry en indien dit wel waar is moet daar dringende stappe gedoen word.
Duisende Suid-Afrikaanse werkers in die pluimveebedryf het alreeds hulle werk verloor as gevolg van gestorte ingevoerde hoender van lande soos Brasilië waar die land nou ontbloot is as een waar werknemers vernederende werksomstandighede beleef.
Al hierdie bewerings kom ‘n paar maande na Brasilië se vrotvleisskandaal. In Mei vanjaar het baie lande, insluitend Suid-Afrika, vleisinvoere van sommige Brasiliaanse boere verban na bewerings dat onveilige vleis uitgevoer word.
Die pluimvee-aantygings is ‘n verdere verwysing van onaanvaarbare toestande by Brasilië se boere en swak beheer deur die Brasiliaanse owerheid.
In Januarie vanjaar het SAPA daarop aangedring dat die Suid-Afrikaanse regering alle buitelandse fasiliteite wat hoender na Suid-Afrika uitvoer, moet inspekteur en goedkeur.
Dit was een van die baie aanbevelings wat aan die regering gemaak is om die Suid-Afrikaanse pluimveebedryf te ondersoek. Die taakspan moet nog ‘n verslag of aanbevelings uitreik.
SAPA glo dat ‘n dringende inspesievereiste in werking gestel moet word en gaan sy kommer oor Brasilië se slawerny by die internasionale pluimveeraad na die tafel bring. Suid-Afrika en Brasilië is geaffilieer by die raad.
Hulle hoop ook dat die regering hulp sal bied vir die vestiging van plaaslike produksiegeriewe vir meganiese ontbeende vleis. Dit sal weer tot werkskepping lei.
Voёlgriep veroorsaak groot verliese
Só raak die droogte die vleisbedryf
Hoogs aansteeklike voëlgriep is in SA
Die nuutste oor die voëlgriep in SA
Organisasies bots oor leeujag
Sapa soek invoerbeskerming vanaf regering
BrasiliëBrasilië se hoenderboeregruwelike werksomstandighedehoenderboereSAPA
Previous article Senwes se wins na belasting is 60,7% hoër as verlede jaar
Next article Locally-built Ford Ranger Spiced Up for 2018
Senwes se wins na belasting is 60,7% hoër as verlede jaar
AFGRI Afrikaanse grappe Agrilag Agri SA agritech expo beeste Besproeiing boere bonnox brandstof CLAAS domboer Droogte ETG Free State Agriculture FSA grappe John Deere Kubota landbou Lemken livestock merino wol Monsanto motors nampo plaasaanvalle plaasmoorde planter ProAgri RPO sheep shell soil TLU SA Toyota trekkers VKB Voertuie vrystaat water wolmark wolmark styg wool Zambia